da en da nl ca da da da es da da da da da da da da da da da da da da da en da da da da de da da da da da da da da da da da da da nl da en da da es nl da
Invitation til Landdistriktskonferencen 2022 | Indenrigs- og Boligministeriet
1.8.2022 14:32:23 CEST | Indenrigs- og Boligministeriet
Indenrigs- og boligminister Christian Rabjerg Madsen inviterer til årets Landdistriktskonference, hvor der stilles skarpt på sammenhængskraft og grøn omstilling.
Konferencen finder sted mandag den 31. oktober i Torvehallerne i Vejle og vil byde på et væld af indslag og debatter om udvikling i landdistrikterne.
”Regeringen arbejder hårdt på at skabe udvikling i landdistrikterne og på de danske småøer, så det fortsat er attraktivt at bo og arbejde på landet og på øerne. Derfor glæder det mig at kunne invitere til en hel dag, hvor vi både fejrer landdistrikterne og diskuterer nogle af de udfordringer og muligheder, der er tilstede i landdistrikterne,” siger indenrigs- og boligminister Christian Rabjerg Madsen.
I løbet af dagen vil indenrigs- og boligministeren kåre vinderen af Landdistriktsprisen, og konferencens ’projektbørs’ vil give indblik i erfaringer og resultater fra et udvalg af gode landdistriktsprojekter.
Der vil også være mulighed for at diskutere og komme med input til regeringens arbejde for de danske landdistrikter. Ligesom der vil være faglige debatter med fokus på sammenhængskraft og grøn omstilling.
Se program for konferencen på livogland.dk.
Det er gratis at deltage i Landdistriktskonferencen. Ved tilmelding til konferencen har du mulighed for vælge overnatning på konferencestedet for egen regning.
Tilmeld dig til Landdistriktskonferencen 2022 senest mandag den 17. oktober 2022 på dette link.
Kontakt Bolig- og Planstyrelsen for spørgsmål vedrørende konferencen på landdistriktspulje@bpst.dk eller på telefon 41717897 hverdage mellem kl. 9-15.
Information om Indenrigs- og Boligministeriet
Følg pressemeddelelser fra Indenrigs- og Boligministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Indenrigs- og Boligministeriet
Sådan kan vælgere med handicap stemme til folketingsvalget5.10.2022 16:56:21 CEST | Pressemeddelelse
Luppe og hæve-/sænkeborde er nogle af de hjælpemidler, du kan benytte, når du skal stemme til folketingsvalget den 1. november 2022.
Du kan søge om at stemme hjemme til folketingsvalget5.10.2022 16:33:39 CEST | Pressemeddelelse
Vælgere, der er syge eller mangler førlighed, har mulighed for at stemme i eget hjem til folketingsvalget den 1. november 2022.
21. oktober er sidste frist for at anmelde kandidater til folketingsvalget5.10.2022 16:15:18 CEST | Pressemeddelelse
Man kan enten stille op for et af de opstillingsberettigede partier eller som løsgænger.
Der er snart folketingsvalg: Du kan brevstemme fra den 11. oktober5.10.2022 15:43:52 CEST | Pressemeddelelse
Fra tirsdag den 11. oktober 2022 kan du brevstemme til folketingsvalget den 1. november. Du kan derfor ikke brevstemme endnu.
Landsplanredegørelsen 2022 stiller skarpt på planlægningen for vedvarende energi i Danmark3.10.2022 10:49:33 CEST | Pressemeddelelse
Landsplanredegørelsen 2022 er netop sendt i otte ugers offentlig høring. Den har fokus på udfordringerne i forhold til at producere mere grøn energi.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022